

REPUBLIKA HRVATSKA

POŽEŠKO-SLAVONSKA ŽUPANIJA

OPĆINA JAKŠIĆ

Općinski načelnik

KLASA: 402-01/17-01/33

URBROJ: 2177/04-02/17-1

Jakšić, 19. listopada 2017. godine

Na temelju članka 1. Zakona o financiranju javnih potreba u kulturi (NN, broj 47/90, 27/93 i 38/09), članka 33. Zakona o udrugama (NN, broj 74/14), članka 74. i 76. Zakona o sportu (NN, broj 71/06, 150/08, 124/10, 124/11, 86/12, 94/13 i 85/15), članka 117. Zakona o socijalnoj skrbi (NN, broj 80/13, 153/13 i 78/15), i članka 52. Statuta Općine Jakšić („Službeni glasnik Općine Jakšić“, broj 77/13.i 83/14. ), općinski načelnik Općine Jakšić, objavljuje

**JAVNI POZIV**

**za predlaganje programa javnih potreba u društvenim djelatnostima**

**Općine Jakšić za 2018. godinu**

Ovaj Poziv odnosi se na javne potrebe za koje se sredstva osiguravaju u Proračunu Općine Jakšić za 2018. godinu, odnosno za programe i projekte u kulturi, športu, zdravstvu i socijalnoj skrbi, predškolskom odgoju i obrazovanju te projekti ostalih udruga građana koji su od interesa za Općinu Jakšić, odnosno onih udruga koje svoj rad temelje na potrebama građana prema načelima djelovanja za opće dobro i ispunjavaju slijedeće kriterije:

1. da je registrirano područje djelovanja udruge Općina Jakšić,

2. da provode projekte i programe kojima zadovoljavaju javne potrebe od interesa za Općinu Jakšić, koji pridonose razvitku i općem napretku Općine, te promiču njen položaj i ugled, što se dokazuje dosadašnjim radom,

3. da je izvršen upis udruge u Registar neprofitnih organizacija

Kriteriji za ocjenjivanje projekta i programa su:

* Doprinos rješavanju problema važnih za lokalnu zajednicu,
* Doprinos poboljšanju života u lokalnoj zajednici,
* Točno utvrđeni ciljevi i očekivani rezultat,
* Rad s djecom i mladima,
* Razrađen proračun i plan aktivnosti za provedbu projekta i programa,
* određena odgovorna osoba za provedbu projekta i programa.

Prednost pri odabiru imat će projekti i programi koji:

* se provode u suradnji s drugim udrugama i/ili institucijama,
* uvode nove pristupe i daju pozitivan primjer za rješavanje zajedničkih problema,
* omogućavaju uspostavljanje novih veza u zajednici (među ljudima koji inače ne bi bili povezani),
* sadrže realan odnos troškova i očekivanih rezultata.

Sve zainteresirane udruge moraju svoje projekte i programe prijaviti na posebnim obrascima koji su u prilogu ovom Pozivu.

Obrasci za prijave mogu se dobiti u Jedinstvenom upravnom odjelu Općine Jakšić, svakim radnim danom ili na web stranicama Općine Jakšić ([www.jaksic.hr](http://www.jaksic.hr) ).

Javne potrebe u društvenim djelatnostima Općine Jakšić za 2018. godinu, kao područje financiranja su: javne potrebe u području kulture, športa, socijalne skrbi i ostale društvene djelatnosti.

Popunjeni obrasci s prilozima dostavljaju se u zatvorenoj omotnici poštom ili neposrednom predajom u Jedinstvenom upravnom odjelu Općine Jakšić, na adresu: Općina Jakšić, Osječka 39, 34308 Jakšić, s naznakom „Prijava na javni poziv za predlaganje programa javnih potreba u društvenim djelatnostima – područje financiranja: \_\_\_\_\_\_\_\_\_\_\_\_\_\_ „(obavezno navesti područje financiranja iz ovog Poziva).

Svoje prijedloge programa pripremljene u skladu sa sadržajem ovog Poziva potrebno je dostaviti najkasnije do 10. studenog 2018. godine do kraja radnog vremena odnosno do 15,00 sati.

**Nepotpuni i nepravovremeni prijedlozi i prijedlozi koji nisu dostavljeni na propisanom obrascu NEĆE SE RAZMATRATI.**

Općinski načelnik ocjenjuje projekte i programe.

Poziv se objavljuje na službenoj web stranici i na Oglasnoj ploči Općine Jakšić.

Općinski načelnik:

Ivica Kovačević,dipl.ing.,v.r.